E kolekshon di un biblioteka ta wòrdu wardá a base di un sierto sistema di kodifikashon. E bibliotekario tin ku sòru pa e sistema aki keda funshonal. Di e forma aki ta mas fásil pa ora di buska un material òf pa warda esaki na e lugá korekto.

E Valle Sentral ta un valle den e sentro den e estado di California den e pais Estadonan Uni di Merka. E valle ta hasi di dos partinan: Valle Sacramento den e noord, y Valle San Joaquin den e sud.

Na 12 di mei 1984 Gobiernu di Kòrsou a traha un komishon pa asina bini ku un diseño pa un bandera di teritorio insular di Kòrsou. Asina e komushon a tene un konkurso pa asina skohe e miho diseño. For di e mil sheteshen diseñonan e komishon aki a skohe 10 i despues a skohe esun aktual komo diseño official di bandera di teritorio insular di Kòrsou. E diseño a wordu diseña pa Martin den Dulk.

Tula tabata un katibu yu di Kòrsou. Tula ta prinsipal mente konosí komo un di e lidernan, huntu ku Karpata (Bastiaan òf Bazjan, di e Rebelion Grandi, ku a kuminsá dia 17 ougustus 1795 na Kòrsou. Tula tabata biba komo katibu den plantashon na Kenepa. A gara i mata Tula na sèptèmber 1795. Tula ta konosí tambe bou di e nòmber ""Rigaud"", ku ta nòmber di un di e lidernan di katibunan Haitiano. Tula ta konsiderá komo un di e heroenan di Kòrsou.

Na kabamento di aña 70, insio di aña 80 a plama un malesa no konosi na Merka y Europa. E karakteristika di e malesa aki tabata, ku e resistensia di e persona afekta a wordu infekta, nuebe for di dies pashent tabata homosexual y 98% tabata homber. E tabata mustra manera un 'malesa di gay', manera hopi korant a reporta, p'esey hende tabata papia den prome instante over di GRID (Gay-Related Immunodeficiency). Despues e indikashon aki no tabata korekto. Den 1982 a bira kla ku uzado di droga y esnan ku ta sufri hemofolia por haya e enfermedad aki. Tranfusion di sanger ta mustra ku ta wordu infecta cu e malesa aki. E malesa aki a haya un nomber prome ku e patogeno a wordu haña: Acquired Immune Deficiency Syndrome.

Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.

Riba 31 di ougustus 2012, Texas Rangers a subi Profar riba nan roster di liga grandi i komo posibel hungadó den postseason. E ta e promé pelotero nasé na 1993 ku ta hunga den liga grandi i aktualmente ta esun di mas yòn tambe. Den su debut den liga grandi, Profar a kuminsa na segunda base na lugá di Ian Kinsler, ku tabata for di wega pa leshon i den su promé turno na bate Profar a bati un home run di 388 pia na man di Zach McAllister. Den su segundo turno ela bati un doblete i bai di 2-4 pa e partido ei.

Bahia di Santa Ana (Hulandes: Sint Annabaai) ta un kanal hundu di aproksimadamente un mia largu i mil pia hanchu ku ta situá na e isla di Kòrsou. E kanal ta un di esnan mas hundu natural. E ta situá den Willemstad i ta parti esaki den dos den e partinan Punda i Otrobanda.